โดนแมวข่วนเป็นไข้สูง ปวดหัว เวียนหัว อ่อนเพลีย กระหายน้ำ แต่แมวอยู่มา4-5วันแล้วไม่ตายเราจะเป็นพิษสุนัขบ้าไหม
สวัสดีค่ะ หากผ่านมา 4-5 วันนับจากวันที่โดนแมวข่วน แล้วแมวยังไม่ตาย ก็แสดงว่าไม่ได้เป็นโรคพิษสุนัขบ้าค่ะ ดังนั้น ก็จะไม่ติดโรคพิษสุนัขบ้ามา ส่วนอาการมีไข้สูง ปวดหัว เวียนหัว อ่อนเพลีย หากเกิดหลังจากที่ไปฉีดวัคซีนโควิด 19 มา ภายในไม่กี่วัน ก็น่าจะเป็นผลข้างเคียงจากวัคซีนได้ แนะนำให้ดูแลตามอาการ ได้แก่ การดื่มน้ำเปล่ามากๆ งดน้ำเย็น ไม่อาบน้ำเย็น ไม่ตากลมเย็น รักษาร่างกายให้อบอุ่น ทานยาลดไข้ คือ พาราเซตามอล ไม่แนะนำให้ทานยาลดไข้ชนิดอื่น และควรนอนพักผ่อนเยอะๆ งดการทำงานหนัก ไม่ดื่มแอลกอฮอล์ เป็นต้นหากไข้เป็นต่อเนื่องนานเกิน 1 สัปดาห์ อาจไม่ได้เกิดจากผลข้างเคียงของวัคซีน แต่อาจเกิดจากสาเหตุอื่นๆ เช่น เป็นไข้ติดเชื้อโรคต่างๆ เช่น ไข้หวัดใหญ่ หรือมีแผลติดเชื้ออยู่ เป็นต้น ซึ่งแนะนำควรไปพบแพทย์เพื่อตรวจรักษาค่ะ